**Sgriptiau Robin Radio**

**Uned 1**

Robin:Helo…helo. Robin Radio dw i.

DJ dw i efo Radio Rocio.

Dw i’n byw yn Abercastell. Croeso i’r rhaglen!

**Uned 2**

Robin: Helo, helo, pwy sy’n siarad?

Huw: Helo Robin, Huw dw i.

Robin: Bore da Huw, sut dach chi heddiw?

Huw: Iawn diolch, Robin.

Robin: Lle dach chi’n byw, Huw?

Huw: Dw i’n byw yn Abercastell.

Robin: Wel, wel, dw i’n byw yn Abercastell hefyd!

Huw: Byd bach!

Robin: A lle dach chi’n gweithio, Huw?

Huw: Dw i ddim yn gweithio. Dw i wedi ymddeol.

Robin: Braf iawn! Hwyl Huw!

Huw: Hwyl Robin.

**Uned 3**

Robin Radio: Helo, helo, pwy sy’n siarad?

Haf: Helo Robin, Haf dw i. Sut wyt ti?

Robin: Iawn diolch, Haf. Sut wyt ti?

Haf: Bendigedig.

Robin: Mae’n braf, Haf.

Haf: Ydy, mae’n fendigedig.

Robin: Lle wyt ti’n gweithio, Haf?

Haf: Dw i’n gweithio yn ysbyty Abercastell. Nyrs dw i.

Robin: Da iawn. Diolch am ffonio. Hwyl, Haf.

Haf: Hwyl!

**Uned 4**

Robin: Helo, helo, pwy sy’n siarad?

Carla: Bore da Robin, Carla dw i.

Robin: Croeso i’r rhaglen Carla. Dach chi’n byw yn Abercastell?

Carla: Ydw, ond dw i’n dŵad o Awstralia yn wreiddiol.

Robin: Awstralia? Wel, wel. Dach chi wedi dysgu Cymraeg `ta?

Carla: Do, ers talwm.

Robin: Dach chi’n mynd yn ôl i Awstralia weithiau?

Carla: Wel, dw i’n mynd i Melbourne i weld mam dros y Nadolig.

Robin: Bendigedig! Siwrne dda i chi! Hwyl Carla a diolch am ffonio.

**Uned 5**

Robin: Helo, helo, pwy sy’n siarad?

Alwen: Alwen dw i. Sut wyt ti, Robin?

Robin: Bendigedig. Wel, be wnest ti dros y penwythnos?

Alwen: Wnes i ddim byd, Robin. Mi wnes i aros adre.

Robin: Be wnest ti ddoe ‘ta?

Alwen: Mi wnes i fynd i’r gwaith.

Robin: Lle wyt ti’n gweithio Alwen?

Alwen: Mewn swyddfa.

Robin: O. Wyt ti’n licio’r gwaith?

Alwen: Wel, nac ydw a deud y gwir Robin. Dw i isio ymddeol.

Robin: Dw i’n gweld. Felly pam wyt ti’n ffonio, Alwen?

Alwen: Dw i ddim yn siŵr. Dw i isio sgwrs efo rhywun.

Robin: Lle wyt ti rŵan Alwen?

Alwen: Yn y swyddfa wrth gwrs.

Robin: Wel, diolch am ffonio Alwen, hwyl rŵan.

Alwen: Hwyl.

**Uned 6**

Robin: Helo, helo, pwy sy’n siarad?

Ann: Helo, Ann sy ’ma o Aberafon

Robin: Helo Ann, croeso i’r rhaglen. Sut mae’r tywydd yn Aberafon heddiw?

Ann: Mae hi’n bwrw glaw yma Robin. Glaw , glaw , glaw, drwy’r wythnos.

Robin: O, mae hi’n ofnadwy!

Ann: Sut mae’r tywydd yn Abercastell ta Robin?

Robin: Dw i ddim yn gwybod. Dw i yn y stiwdio ers chwech o’r gloch bore ma!

Ann: Bechod!

Robin: Dw i ddim yn meindio. Dw i ddim yn licio tywydd gwlyb o gwbl.

Ann: Ac mae hi’n wlyb iawn wythnos yma.

Robin: Be wyt ti’n neud pnawn ma, Ann?

Ann: Wel, dw i isio chwarae golff, ond dw i’n mynd i chwarae pŵl yn y clwb.

Robin: Ha ha, da iawn Ann, mae hi’n sych yn y clwb! Wel, hwyl Ann.

Ann: Hwyl Robin!

**Uned 7**

Robin: Helo, helo, pwy sy’n siarad?

Mari: Mari James dw i.

Robin: Helo Mari, be wyt ti’n wneud dros y penwythnos?

Mari: Wel, dw i’n mynd i nofio efo’r plant.

Robin: Wyt ti’n medru nofio’n dda?

Mari: Dw i ddim yn mynd i nofio. Mae’r plant yn dysgu nofio yn y pwll bob bore Sadwrn. Dw i’n darllen yn y caffi.

Robin: Faint ydy oed y plant?

Mari: Mae gen i fab saith oed a merch naw oed.

Robin: Mwynhewch. Dw i’n chwarae tenis dydd Sadwrn.

Mari: Wyt ti’n medru chwarae tenis yn dda, Robin?

Robin: Nac ydw, ddim o gwbl. Ond mae’n hwyl chwarae efo ffrindiau.

Mari: Hefyd, dw i isio deud pen-blwydd hapus wrth y mab, Gareth. Mae o’n wyth oed dydd Sul.

Robin Wrth gwrs. Pen-blwydd hapus Gareth gan bawb yn Radio Rocio.

Mari: Diolch yn fawr. Hwyl Robin.

Robin: Hwyl Mari a diolch am ffonio.

**Uned 8**

Mae Robin, Llinos ac Anti Mair yn cael sgwrs yn y swyddfa.

Robin: O’r diwedd! Naw o’r gloch, amser mynd adre.

Llinos: Wyt ti wedi blino Robin?

Robin: Do, wir. Dw i yma ers wyth o’r gloch bore ’ma.

Llinos: Tisio paned cyn mynd adre?

Robin: Dw i ddim yn siŵr. Iawn, ga’ i goffi du plîs?

Llinos: Coffi du? Ond wyt ti isio cysgu pan wyt ti’n mynd adre?

Robin: Wel mae parti pen-blwydd ffrind yn y clwb tenis. Dw i’n mynd i alw mewn…

Llinos: O`r gore. Ond cofia, wyt ti’n dechrau bore fory am wyth o`r gloch. Anti Mair, dach chi isio paned?

Anti Mair: Dim diolch , dw i ddim yn yfed coffi ar ôl pump o’r gloch.

Llinos: Da iawn chi, Anti Mair. Dim problem cysgu i chi felly.

Anti Mair: Robin, os wyt ti’n mynd i’r parti, ga’ i lifft?

Robin: Anti Mair – dach chi’n dechrau am chwech o’r gloch bore fory!

Anti Mair: A ga’ i lifft adre am un o’r gloch?

Robin: Na chewch wir, Anti Mair – dw i’n mynd i’r gwely am hanner nos.

Anti Mair: Rwyt ti’n ddiflas iawn, Robin. Dw I’n mynd i gael tacsi ta!

**Uned 9**

Robin: Helo, helo, pwy sy’n siarad?

Alwyn: Alwyn dw i. Sut dach chi Robin?

Robin: Bendigedig. Wel, be wnaethoch chi dros y penwythnos?

Alwyn: Mi wnes i gerdded ar lan y môr.

Robin: Bendigedig. Lle wnaethoch chi fynd?

Alwyn: Mi wnaethon ni barcio yn Abergele, cael trên i Brestatyn, wedyn mi wnaethon ni gerdded yn ôl o Brestatyn i Abergele.

Robin: Braf iawn. Efo pwy wnaethoch chi fynd?

Alwyn: Efo’r cariad. Mae o’n byw yn Abergele. Meddyg ydy o yn ysbyty Glan Clwyd.

Robin: Wnaethoch chi gael tywydd braf?

Alwyn: Do, diolch byth. Mae’n gas gen i gerdded yn y glaw.

Robin: Diolch am ffonio Alwyn, a hwyl ar y cerdded!

Alwyn: Hwyl.

**Uned 10**

Robin: Wel, dyma stori arbennig iawn i chi. Dach chi wedi clywed am y teulu Tomos o Abercastell? Maen nhw wedi ennill y loteri! Pum miliwn o bunnau! Ar y ffôn o America mae Mrs Teleri Tomos. Bore da Teleri, sut dach chi heddiw?

Teleri Tomos: Bendigedig, Robin.

Robin: Wel Teleri, be dach chi’n neud yn Las Vegas?

Teleri: Wel, ar ôl i ni ennill pum miliwn o bunnau, mi aethon ni i Lundain i gael y siec wythnos diwetha.

Robin: Lwcus iawn! Lle aethoch chi wedyn?

Teleri: Wedyn mi aethon ni i fwyta yn y Ritz ac i siopa yn Harrods.

Robin: Wel wir!

Teleri: Mi aethon ni i Heathrow ac mi aethon ni mewn awyren i Los Angeles.

Robin: Wel wir! Lle aethoch chi yn Los Angeles?

Teleri: Mi aethon ni i Hollywood.

Robin: Bendigedig.

Teleri: A rŵan dan ni yn Las Vegas. Dan ni’n mynd i’r Casino heno!

Robin; O diar. Wel, peidiwch â gwario’r pres i gyd!

Teleri: Paid â phoeni Robin, dan ni wedi cael cant dolar o “chips” roulette i’r teulu, dim mwy! Dan ni ddim yn mynd i fod yn wirion!

Robin: Da iawn, wir! Pryd dach chi’n dŵad adre i Abercastell?

Teleri: Dan ni ddim yn dŵad adre! Dan ni wedi prynu fflat yn Las Vegas! Mae hi’n boeth iawn yma, dan ni ddim isio gaeaf arall yn Abercastell!

Robin: Wel, pob hwyl i chi.

Teleri: Hwyl Robin.

**Uned 11**

Llinos: Mi ges i neges ffôn gan Robin y bore ‘ma. Mae o’n sâl.

Anti Mair: Dw i’n gwybod. Mae o’n sâl ar ôl rhedeg marathon Caerdydd yn y storm dydd Sul.

Llinos: Annwyd?

Anti Mair: Ia. Druan o Robin. Mae’n well gen i aros adre pan mae hi’n stormus!

Llinos: Dw i`n cytuno. Ond wyt ti’n gwybod pryd mae gêm bêl-droed nesa Cymru?

Anti Mair: Heno, dw i’n meddwl. Pam?

Llinos: A lle mae’r gêm?

Anti Mair: Caerdydd, wrth gwrs. Pam?

Llinos: Wel, mi wnaeth Robin ffonio o Gaerdydd y bore ‘ma.

Anti Mair: O diar…

Llinos: Dw i’n mynd i edrych ar y gêm ar y teledu heno…Tybed lle mae Robin yn mynd i weld y gêm?

**Uned 12**

Yn y Swyddfa.

Robin: Swyddfa Radio Rocio. Robin yma, pwy sy’n siarad?

Anti Mair: Helo Robin, Anti Mair sy ‘ma.

Robin: Anti Mair! Pam dach chi’n ffonio? Dach chi ar y rhaglen efo fi mewn hanner awr!

Anti Mair: Wel , mae gen i broblem, Robin.

Robin: Be sy’n bod, Anti Mair?

Anti Mair: Dw i ddim yn dda.

Robin: O, bechod Anti Mair.

Anti Mair: Dw i ddim isio gadael y tŷ. Mae hi’n oer iawn yn y stiwdio. Wyt ti’n medru gwneud yr eitem heno?

Robin: Be? Yr eitem “Mae gen i broblem”?

Anti Mair: Ia. Dw i’n teimlo’n sâl felly dw i ddim yn medru dŵad i’r gwaith heno.

Robin: Be ydy’r sŵn ’na?

Anti Mair: Pa sŵn?

Robin: Sŵn…parti…? Sgynnoch chi bobol yn y tŷ?

Anti Mair: Robin! Nac oes, siŵr . Dw i ar ben fy hun.

Robin: Anti Mair – dach chi’n deud y gwir?

Anti Mair: Wel, a deud y gwir, mae gan fy ffrind barti pen-blwydd saith deg drwy`r dydd. Dw i isio aros yn y parti.

Robin: Mae’n iawn, dw i’n medru gwneud y rhaglen i chi.

Anti Mair: Diolch Robin, rwyt ti’n glên iawn.

**Uned 13**

Robin: Mae’n ddrwg gen i mod i’n hwyr Llinos.

Llinos: Paid â phoeni Robin, dydy Anti Mair ddim yma. Dw i’n mynd i wneud y rhaglen efo ti.

Robin: Mae gen i annwyd ofnadwy a deud y gwir. Ac roedd gen i gur pen ofnadwy neithiwr. Wnes i ddim cysgu o gwbl.

Llinos: Naddo?

Robin: Naddo, wir. Ac roedd gen i beswch ofnadwy ddoe hefyd. Dydy peswch ddim yn syniad da ar y radio

Llinos: Nac ydy…

Robin: Dw i wedi blino’n lân heddiw, Llinos. Doedd gen i ddim llawer o lais neithiwr.

Llinos: Mae o’n swnio’n iawn heddiw, beth bynnag.

Robin: Wel, ydy. Roedd gen i ffisig yn y tŷ – roedd gen i ddolur gwddw ofnadwy llynedd. Wyt ti`n cofio?

Llinos: Nac ydw, deud y gwir Robin.

Robin: Lle mae Anti Mair, beth bynnag?

Llinos: Mae hi wedi ffonio, mae gynni hi ffliw.

Robin: Ffliw? Be ydy heipocondriac yn Gymraeg?

Uned 14

Robin: Heddiw, dw i’n siarad efo Casi.

Casi: Helo, Robin.

Robin: Lle dach chi’n gweithio?

Casi: Dw i wedi ymddeol.

Robin: Lle oeddech chi’n gweithio ta?

Casi: Ron i’n arfer gweithio yn y castell.

Robin: Lle mae’r castell, Casi?

Casi: Yn Abercastell, wrth gwrs!

Robin: Ia, wrth gwrs. Dach chi`n byw yn Abercastell?

Casi: Nac ydw, dw i’n byw ym Mryncastell.

Robin: Felly dach chi’n byw ger y castell?

Casi: Ddim yn bell. Ro’n i’n medru cerdded i’r castell pan oedd hi`n bwrw eira.

Robin: Bwrw eira?

Casi: Ia, mae’r ffordd o Fryncastell i’r castell yn ofnadwy pan mae hi’n bwrw eira.

Robin: Dw i’n gweld. Ydy hi’n bwrw eira yn aml ym Mryncastell?

Casi: Ydy, bob gaeaf, ond dydy hi ddim yn bwrw eira’n aml yn Abercastell.

Robin: Nac ydy, diolch byth. Mae’r castell ar lan y môr, tydy?

Casi: Ydy, wrth gwrs.

Robin: Wel, diolch am y sgwrs. Hwyl Casi.

**Uned 15**

Robin: Lle aethoch chi dros y penwythnos?

Llinos: Mi aethon ni i Lerpwl.

Robin: Sut aethoch chi?

Llinos: Mi aethon ni mewn trên.

Robin: Be wnaethoch chi?

Llinos: Mi wnaethon ni weld gêm bêl-droed yn Everton.

Robin: Pwy wnaeth ennill?

Llinos: Abertawe, wrth gwrs!

Robin: Wel, wel…be wnaethoch chi wedyn?

Llinos: Mi gaethon ni fwyd, wrth gwrs.

Robin: Be’ gaethoch chi?

Llinos: Mi gaethon ni fwyd o Cheina yn Chinatown.

Robin: Be’ wnaethoch chi wedyn?

Llinos: Mi gaethon ni fferi dros y Merswy – ond chaethon ni ddim fferi yn ôl!

Robin: Pam?

Llinos: Mi gaethon ni drên dan y Merswy!

Robin: Be wnaethoch chi wedyn?

Llinos: Mi wnaethon ni glywed grŵp o Lerpwl yn canu mewn clwb nos.

Robin: Pa glwb?

Llinos: Y Cavern, wrth gwrs!

Robin: Bendigedig! Gaethoch chi hwyl?

Llinos: Naddo.

Robin: Pam?

Llinos: Wnaethon nhw ddim canu Fferi dros y Merswy!

Robin: Bechod!